
BIUDŽETO SKYRIAUS VYRIAUSIOJO APSKAITOS SPECIALISTO PAREIGYBĖS APRAŠYMAS


I SKYRIUS
 PAREIGYBĖ

1. Biudžeto skyriaus vyriausiasis apskaitos specialistas (toliau – darbuotojas) yra  priskiriamas specialistų pareigybės grupei.
2. Pareigybės lygis – A2.

II SKYRIUS
 SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialiuosius reikalavimus:
3.1. turėti ne žemesnį kaip aukštąjį universitetinį arba aukštąjį koleginį vadybos, verslo, finansų, apskaitos  ar ekonomikos studijų  krypčių išsilavinimą su bakalauro kvalifikaciniu laipsniu  ar jiems prilygintu išsilavinimu;
3.2. išmanyti Lietuvos Respublikos įstatymus, Lietuvos Respublikos Vyriausybės nutarimus, Viešojo sektoriaus apskaitos ir finansinės atskaitomybės standartus (VSAFAS) ir kitus teisės aktus, reglamentuojančius vietos savivaldą, savivaldybės finansų valdymą, savivaldybės biudžeto sandarą ir vykdymą, viešojo sektoriaus atskaitomybę ir buhalterinę apskaitą;
3.3. mokėti dirbti kompiuterinėmis („Microsoft Office“) programomis, buhalterinės apskaitos informacine sistema, naudotis kitomis informacinėmis technologijomis;
3.4. išmanyti  Dokumentų rengimo bei Dokumentų tvarkymo ir apskaitos taisykles; 
           3.5. mokėti valdyti, kaupti, sisteminti, apibendrinti informaciją bei rengti išvadas.


III SKYRIUS
 ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas atlieka šias funkcijas:
	4.1. dirba buhalterinės apskaitos informacine sistema;
	4.2. priima, tikrina, analizuoja Savivaldybės biudžetinių įstaigų biudžeto įvykdymo ataskaitas ir jų priedus, reikalingus Savivaldybės biudžeto vykdymo bei finansinėms ataskaitoms rengti, tikrina duomenų atitiktį su Biudžeto skyriaus apskaitos duomenimis;
 	4.3. nustatyta tvarka ir terminais rengia lėšų, skirtų valstybės perduotoms funkcijoms vykdyti, ataskaitas;
	4.4. priima ir tikrina biudžetinių įstaigų mokėtinų-gautinų sumų ataskaitas; šių ataskaitų duomenų pagrindu rengia suvestines Savivaldybės mokėtinų-gautinų sumų ataskaitas;
	4.5. tikrina asignavimų valdytojų paraiškas lėšoms gauti buhalterinės apskaitos informacinėje sistemoje. Kontroliuoja asignavimų valdytojų paraiškose nurodytų asignavimų poreikio atitiktį jiems patvirtintiems asignavimams pagal programas, priemones, finansavimo šaltinius, programų išlaidų sąmatų straipsnius;
	4.6. rengia Savivaldybės biudžeto išlaidų apyvartos žiniaraščius;
	4.7. suveda į buhalterinės apskaitos informacinę sistemą viešojo sektoriaus subjektų pažymų duomenis apie sukauptas finansavimo pajamas;
	4.8. remdamasis savivaldybės biudžeto apskaitos duomenimis bei asignavimų valdytojų pateiktais biudžeto vykdymo ataskaitų rinkiniais, dalyvauja rengiant Savivaldybės biudžeto vykdymo ataskaitų rinkinius: teisės aktų nustatyta tvarka rengia suvestines Biudžeto išlaidų sąmatos vykdymo formas (pagal finansavimo šaltinius, programas, valstybės funkcijas);
	4.9. sistemina ir analizuoja apyskaitų rodiklius, reikalingus biudžetui vykdyti ir pinigų ištekliams valdyti;
	4.10. rengia ataskaitas, informaciją biudžeto lėšų naudojimo, programų finansavimo klausimais ir teikia skyriaus vedėjui, savivaldybės institucijoms; 	
	4.11. rengia skyriaus darbuotojų darbo laiko apskaitos žiniaraščius;
	4.12. rengia duomenis, reikalingus Savivaldybės biudžeto pajamų ir išlaidų plano ataskaitoms parengti  (išlaidų plano vykdymo  dalį);
	4.13. tvarko pagal dokumentacijos planą priskirtas bylas ir dokumentus, nustatyta tvarka rengia juos perduoti į archyvą.

